**Ολική θυρεοειδεκτομή:**

Η χειρουργική αφαίρεση ολόκληρου του θυρεοειδούς αδένα. Πραγματοποιείται σε περιπτώσεις διαγνωσμένου καρκινώματος του θυρεοειδούς, καθώς και στους ασθενείς με εικόνα πολυοζώδους βρογχοκήλης.

**Λοβεκτομή:**

Η χειρουργική εξαίρεση ενός μόνο λοβού του αδένα. Πραγματοποιείται σε περιπτώσεις καλόηθους μορφώματος μόνο στον έναν εκ των λοβών του θυρεοειδούς, καθώς και στα χειρουργεία που διεκπεραιώνονται σε δύο στάδια.

**Επανεπέμβαση:**

Σε περιπτώσεις υπολειμματικής νόσου, είτε σε εναπομείναντα θυρεοειδικό ιστό είτε σε εναπομείναντα διηθημένο τραχηλικό λεμφαδένα, μετά την πρώτη χειρουργική επέμβαση.

**τραχηλικός λεμφαδενικός καθαρισμός:**

Κεντρικός και/ή Πλάγιος  (σύστοιχος ή αμφοτερόπλευρος) λεμφαδενικός καθαρισμός τραχήλου, αναλόγως την ανατομική θέση των λεμφαδενικών ομάδων που εξαιρούνται.

**εστιασμένη παραθυρεοειδεκτομή:**

Η στοχευμένη χειρουργική εξαίρεση του παθολογικού παραθυρεοειδούς αδένα, ο οποίος έχει εντοπιστεί κατά τον προεγχειρητικό απεικονιστικό έλεγχο.

**αμφοτερόπλευρη διερεύνησή τραχήλου:**

Οι χειρουργικοί χειρισμοί και η έκθεση όλων των παραθυρεοειδών αδένων που βρίσκονται στη περιοχή του τραχήλου, με σκοπό την εξαίρεση μόνο των παθολογικών εξ αυτών.